V ponedeljek bo v Ljubljani vrata odprl avtomobilski salon. Razstavljenih bo okrog 250 avtomobilov, med njimi 30 slovenskih premier. Med gosti salona bosta tudi predsednik družbe Hyundai Europe in slovenski oblikovalec pri Mercedesu Robert Lešnik.

Za sodelovanje se je odločilo 27 avtomobilskih znamk oziroma njihovih zastopnikov, ki bodo na skupno 12 tisoč kvadratnih metrih obiskovalcem predstavili okrog 260 vozil. Foto: GR

Salon bo odprt od 27. marca do 2. aprila.



Odpiralni čas

27. marec: 15.00-20.00

28. 3.-30. 3.: 9.00-20.00

31. 3.-2. 4.: 9.00-21.00



Cena vstopnic

redna vstopnica (odrasli): 8 EUR

vstopnica s popustom (dijaki, študenti in upokojenci): 6 EUR

družinska vstopnica (2 odrasla, 3 otroci do starosti 16 let): 20 EUR

Otroci do 7. leta: brezplačno

Hyundaijev gost v Ljubljani bo tudi poslovni direktor Hyundaia Europe Thomas Schmidt. Foto: Hyundai

Avtomobilski salon se v Ljubljano vrača po 16, v Slovenijo pa po 11 letih. Salon bo v ponedeljek, 27. marca, uradno odprl slovenski premier Miro Cerar. Za sodelovanje se je odločilo 27 avtomobilskih znamk oziroma njihovih zastopnikov, ki bodo na skupno 12 tisoč kvadratnih metrih obiskovalcem predstavili okrog 260 vozil. Med temi jih bo 43 gospodarskih. Na ogled bo 30 slovenskih premier.

Med gosti avtomobilskega salona bo tudi Thomas Schmidt, poslovni direktor podjetja Hyundai Europe, ki bo s slovenskim uvoznikom korejske znamke predstavljal novo karavansko izvedbo modela i30. Mercedes-Benz bo v Slovenijo pripeljal Roberta Lešnika, vodjo zunanjega oblikovanja pri tej nemški znamki. Lešnik bo imel v ponedeljek ob 12.30 v Srebrni dvorani Gospodarskega razstavišča tudi predavanje.

Tloris avtomobilskega salona na Gospodarskem razstavišču:

Foto: GR

Razporeditev avtomobilskih znamk po dvoranah:



Montažna dvorana A1 bo gostila znamke Renault, Dacia, Peugeot, Citroën in DS.



V Kupoli A se bodo predstavili Suzuki, Toyota in Ford.



Kocka oziroma dvorana A2 bo rezervirana za Audi, VW, Škodo, Seata in Porsche.



V Stekleni dvorani C bodo razstavljena vozila znamk Hyundai, Mazda in Opel.



Marmorna dvorana B bo namenjena Mercedes-Benzu, Smartu, Lexusu in Nissanu.



V montažni dvorani F si bo mogoče ogledati vozila znamke BMW v povezavi z GB leasingom in Mini.



Montažna dvorana D bo rezervirana za predstavitev lahkih gospodarskih vozil več znamk.



Na Salonu si bo mogoče ogledati tudi vozila znamk Alfa Romeo Stelvio, Volvo, Lamborghini in tudi nekaj motociklov. V preddverju Marmorne dvorane B2 bo razstavljena tudi blagovna znamka Tesla.

Oplova glavna novost avtomobilskega salona bo nova opel insignia. Foto: Gregor Pavšič